OFERTA PÚBLICA DE EMPREGO AO ABEIRO DA LEI 20/2021, DO 28 DE DECEMBRO, DE MEDIDAS URXENTES PARA A REDUCIÓN DA TEMPORALIDADE NO EMPREGO PÚBLICO
ADMINISTRACIÓN LOCAL — Municipal — Nigrán (Oferta de emprego público, 30/05/2022)

O día 29/12/2021 publicouse no Boletín Oficial do Estado a Lei 20/2021, do 28 de decembro, de medidas urxentes para a redución da temporalidade no emprego público (LMURTEP), norma en cuxa exposición de motivos se expón a problemática existente no conxunto das administracións públicas no que atinxe á temporalidade do emprego público e se establecen unha serie de reformas estruturais que pretenden solventalo. Entre estas medídas atópase a ampliación dos procesos de estabilización do emprego temporal como “medida complementaria inmediata para paliar la situación existente”. Así, establécese un terceiro proceso de estabilización do emprego público adicional aos procesos regulados nos arts.19. Uno.6 da Lei 3/2017, de 27 de xuño, de Orzamentos Xerais do Estado para o ano 2017 e 19. Uno.9 da Lei 6/2018, de 3 de xullo, de Orzamentos Xerais do Estado para o ano 2018, establecéndose “[.] una tasa adicional para la estabilización de empleo temporal que incluirá las plazas de naturaleza estructural que, estén o no dentro de las relaciones de puestos de trabajo, plantillas u otra forma de organización de recursos humanos que estén contempladas en las distintas Administraciones Públicas, y estando dotadas presupuestariamente, hayan estado ocupadas de forma temporal e ininterrumpidamente al menos en los tres años anteriores a 31 de diciembre de 2020”. O proceso de estabilización regúlase no art.2 e nas disposicións adicionais sexta e oitava da LMURTEP. Visto o informe da Unidade de Asesoramento de data 28/04/2022, así como os criterios recollidos na Resolución da Secretaría de Estado de Función Pública sobre as orientacións para a posta en marcha dos procesos de estabilización derivados da LMURTEP, considerando que, ademais das prazas propostas no aludido informe existen outras que tamén deben incluírse na oferta por reunir as características esixidas na norma aludida, oída a mesa de negociación, e tendo en conta a Proposta do Concelleiro de Persoal asinada o 25/05/2022, esta Alcaldía-Presidencia, no uso das facultades conferidas legalmente, PRIMEIRO.- Aprobar a Oferta Pública de Emprego para o ano 2022 correspondente a prazas estruturais do Concello de Nigrán incursas nos supostos previstos no art.2.1 da Lei 20/2021, do 28 de decembro, de medidas urxentes para a redución da temporalidade no emprego público. As prazas ofertadas, todas elas de persoal funcionario, son as seguintes: SEGUNDO.- Aprobar a Oferta Pública de Emprego para o ano 2022 correspondente a prazas estruturais do Concello de Nigrán incursas nos supostos previstos nas disposicións adicionais sexta e oitava da Lei 20/2021, do 28 de decembro, de medidas urxentes para a redución da temporalidade no emprego público. As prazas ofertadas son as seguintes: TERCEIRO.- Remitir esta resolución á Administración Xeral do Estado. CUARTO.- Proceder á publicación desta resolución de conformidade coa normativa vixente, facendo saber que contra ela poderán os interesados interpoñer recurso potestativo de reposición ante o mesmo órgano que a ditou no prazo dun mes a contar dende a data da publicación, recurso que se entenderá desestimado polo transcurso dun mes sen ditarse e notificarse resolución expresa e sen que tal interposición suspenda o acto ditado; ou ben, directamente, recurso contencioso-administrativo ante os Xulgados do Contencioso-administrativo de Vigo no prazo de dous meses, contado a partir do día seguinte ó da recepción da presente notificación; todo o anterior sen prexuízo de calquera outro recurso que estime procedente interpoñer e sexa conforme a dereito. O ALCALDE